หูฟังโทรศัพท์แบบสเตอริโอที่นำเสียงผ่านกระดูก
ตัวแปรสัญญาณคู่จะใส่ประกบข้างหน้าหู

**การได้ยินผ่านกระดูก**
หรือ **การนำเสียงผ่านกระดูก**
(อังกฤษ: Bone conduction)
เป็นการนำเสียงไปยังหูชั้นในผ่านกระดูกในกะโหลกศีรษะ
ซึ่งเกิดทั้งในผู้ได้ยินเสียงปกติและผู้ได้ยินพิการ

มุมมองคร่าว ๆ
-------------

การนำเสียงผ่านกระดูกเป็นเหตุผลหนึ่งว่า ทำไมเสียงของตัวเองเมื่อพูดจึงฟังต่างกับเมื่อบันทึกแล้วเล่นเสียงนั้น
เพราะกะโหลกศีรษะนำเสียงความถี่ต่ำได้ดีกว่าอากาศ 
บุคคลจึงได้ยินเสียงตัวเองต่ำกว่าและสมบูรณ์กว่าที่คนอื่นได้ยิน และเสียงบันทึกของตัวเองบ่อยครั้งจึงแหลมกว่าที่คาด

นักดนตรีอาจใช้การได้ยินผ่านกระดูกเมื่อปรับเครื่องดนตรีสายให้ตรงกับเสียงจากส้อมเสียง (tuning fork)
คือเมื่อส้อมเสียงเริ่มสั่นแล้ว การกัดมันด้วยฟันด้านหลัง จะช่วยให้คงได้ยินเสียงผ่านกระดูก โดยมือทั้งสองก็ยังว่างเพื่อใช้ปรับสาย

เครื่องช่วยฟัง
--------------

เครื่องช่วยฟังบางชนิดอาจนำเสียงผ่านกระดูก ทำให้ได้ยินเหมือนกับปกติ
เช่น หูฟังโทรศัพท์ที่ติดอย่างถูกหลักการยศาสตร์ที่ขมับหรือที่แก้ม 
โดยตัวแปรสัญญาณไฟฟ้าเป็นแรงสั่นจะส่งเสียงเป็นแรงสั่นเข้าไปในหูชั้นในผ่านกะโหลกศีรษะ
เช่นเดียวกันไมโครโฟนก็สามารถใช้อัดเสียงพูดผ่านการนำเสียงผ่านกระดูกด้วยเหมือนกัน
เครื่องฟังผ่านกระดูกอันแรกที่มีบันทึกสร้างขึ้นในปี 1923 โดยนักประดิษฐ์ชาวลักเซมเบิร์ก-อเมริกัน ซึ่งเขาเรียกว่า "Osophone"
และต่อมาพัฒนาขึ้นเป็น "Phonosone"

หลังจากค้นพบว่า กระดูกสามารถงอกยึดกับเครื่องปลูกฝัง (osseointegration) ได้ราวปี ค.ศ. 1950 แล้วประยุกต์ใช้หลักนี้ในทันตแพทยศาสตร์ราวปี 1965 จึงพบว่า ฟันที่ปลูกฝังสามารถนำเสียงไปยังหู
ดังนั้น จึงเกิดเครื่องช่วยฟังที่ยึดเข้ากับกระดูกในปี 1977 ต่อมา

ผลิตภัณฑ์
---------

ผลิตภัณฑ์นำเสียงผ่านกระดูกปกติจะมีสามพวก คือ

* ผลิตภัณฑ์ทั่วไป เช่น หูฟังโทรศัพท์ที่ไม่ต้องใช้มือจับ หรือหูฟังทั่วไป
* เครื่องช่วยฟังที่ยึดกับกระดูก และเครื่องช่วยขยายเสียง หรือ/และกำจัดเสียงรบกวน (assistive listening devices)
* ผลิตภัณฑ์สื่อสารพิเศษ (เช่น เพื่อใช้ใต้น้ำหรือในสถานการณ์ที่มีเสียงดัง)

ตัวอย่างหนึ่งของผลิตภัณฑ์สื่อสารพิเศษก็คือลำโพงนำเสียงผ่านกระดูกที่ใช้เมื่อดำน้ำสกูบา
เป็นอุปกรณ์หล่อหุ้มด้วยพลาสติก ข้างในเป็นแผ่นกลมแบนบิดงอได้แบบไพอิโซอิเล็กทริก
กว้าง 40 มม.
และหนา 6 มม.
โดยมีสายที่หล่อหุ้มติดเข้ากับแผ่นด้วย ทำให้อุปกรณ์ทั้งชิ้นแข็งแรงและกันน้ำได้
เมื่อใช้ ลำโพงจะติดทับกับกระดูกนูนข้างหลังหู เสียงที่ดังจะฟังชัดและดูเหมือนจะมาจากภายในศีรษะของตนเอง

### ในคริสต์ทศวรรษที่ 21

แว่นกูเกิล (Google Glass) เป็นอุปกรณ์ที่นำเสียงผ่านกระดูก คือส่งข้อมูลให้แก่ผู้ใช้ผ่านตัวแปรสัญญาณที่ติดข้างหู
ซึ่งก็หมายความว่า เสียงที่ได้ยินคนอื่นจะไม่ได้ยิน

บริษัทกระจายสัญญาณโทรทัศน์ Sky Deutschland และบริษัทโฆษณา BBDO Germany ร่วมมือกันรณรงค์โฆษณาโดยนำเสียงผ่านกระดูกที่เริ่มทำในเมืองกาน ประเทศฝรั่งเศสในงาน International Festival of Creativity เมื่อเดือนมิถุนายน 2013
แนวคิดในโฆษณา "หน้าต่างพูดได้ (Talking Window)" นี้ ใช้การนำเสียงผ่านกระดูกเพื่อส่งโฆษณาไปยังผู้โดยสารรถไฟขนส่งมวลชนผู้อิงศีรษะกับหน้าต่างรถไฟ
นักวิชาการจึงได้กล่าวไว้ว่า เพื่อไม่ให้ได้ยินเสียงโฆษณา นอกเหนือไปจากไม่ถูกต้องหน้าต่างแล้ว ผู้โดยสารจะต้องอิงวัสดุเบาเสียงที่ไม่ส่งแรงสั่นต่อจากหน้าต่าง

ทีมแข่งเรือยอชท์ Land Rover BAR ใช้เทคโนโลยีนำเสียงผ่านกระดูกที่ผลิตโดยบริษัท BAE Systems ในหมวกกันภัยในงานแข่งเรือ 2017 America's Cup
ช่วยให้ลูกเรือสามารถสื่อสารอย่างมีประสิทธิภาพภายใต้สถานการณ์เร่งรีบที่มีเสียงดัง
โดยยังดำรงความสำนึกถึงสถานการณ์รอบตัวได้เพราะไม่มีอะไรปิดหู

บริษัท MED-EL Medical Electronics ได้คิดค้นเครื่องช่วยฟัง ADHEAR  เพื่อช่วยแก้ปัญหาเรื่องการฟังของผู้ที่ประสบปัญหาการนำเสียงบกพร่อง ได้แก่ ผู้ที่มีปัญหาหูชั้นกลางเรื้อรัง ผู้ที่ไม่มีใบหู ไม่มีช่องหู และยังเป็นอุปกรณ์ที่เหมาะสมกับผู้ที่มีปัญหาหูชั้นในแบบหูหนวกสนิท 1 ข้าง (single-sided deafness) ให้สามารถกลับมาได้ยินเสียงรอบข้างได้อย่างเป็นธรรมชาติอีกครั้ง โดยใช้หลักการเช่นเดียวกันกับ Bone hearing aid คือการนำเสียงผ่านทางกระดูก โดยจะรับสัญญาณเสียงจากภายนอกแล้วแปลงสัญญาณเสียงเป็นการสั่นสะเทือนเข้าไปสู่หูชั้นในโดยตรง ซึ่งการนำเสียงที่ Bone hearing aid โดยทั่วไปจะต้องใช้มวลน้ำหนักและแรงกดลงบนศรีษะเพื่อนำเสียงส่งไปยังหูชั้นใน แต่ ADHEAR ใช้ Adhesive adaptor เป็นการลดช่องว่างระหว่างผิวหนังกับตัวอุปกรณ์ ทำให้การสัมผัสกันระหว่างอุปกรณ์และผิวหนังมีความแนบสนิทจึงสามารถส่งผ่านพลังงานเข้าสู่หูชั้นในได้อย่างง่ายดาย

ดูเพิ่ม
-------

* การทดสอบวีเบอร์ - การทดสอบรินเน
* หูฟัง

เชิงอรรถ
--------

1. ↑  **Piezoelectricity** เป็นประจุไฟฟ้าที่สะสมในวัสดุแข็งบางชนิด (เช่น คริสตัล/ผลึกแก้ว เซรามิกบางย่าง วัสดุสิ่งมีชีวิตบางอย่างเช่นกระดูก ดีเอ็นเอ และโปรตีน)
คำหมายถึงไฟฟ้าที่เกิดจากแรงดัน

อ้างอิง
-------

1. ↑  "bone conduction", *ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑ ฉบับ ๒๕๔๕*, (แพทยศาสตร์) การได้ยินผ่านกระดูก
2. ↑  
Cai, Zhi; Madsen, Alan G; Richards, Douglas G; Lenhardt, Martin L (2002). "Response of Human Skull to Bone Conducted Sound in the Audiometric to Ultrasonic Range" (PDF). *Response of Human Skull to Bone Conducted Sound in the Audiometric to Ultrasonic Range*. Virginia Commonwealth University. สืบค้นเมื่อ 2013-07-03.`{{cite web}}`: CS1 maint: uses authors parameter (ลิงก์)
3. ↑  Zupp, Brent (2003–2012). "Why Does Your Voice Sound Different on a Recording?". *Wanderings*. คลังข้อมูลเก่าเก็บจากแหล่งเดิมเมื่อ 2015-09-26. สืบค้นเมื่อ 2013-07-03.`{{cite web}}`: CS1 maint: date format (ลิงก์)
4. ↑  Fox, Dan (1996). *Teach Yourself to Play Mandolin*. Alfred Music Publishing. p. 6. ISBN 9780739002865. สืบค้นเมื่อ 2015-07-03.
5. ↑  US 1521287, Gernsback, Hugo, "Acoustic Apparatus", published 19 May 1923, issued 30 December 1924
6. ↑  Kennedy, T. R. Jr. (1958). "From Coherer to Spacistor" (PDF). *Radio-Electronics*. Gernsback Publications. **29** (4): 45–59. คลังข้อมูลเก่าเก็บจากแหล่งเดิม (PDF)เมื่อ 2016-05-27. สืบค้นเมื่อ 2010-06-01.
7. ↑  Holler, F. James; Skoog, Douglas A.; Crouch, Stanley R (2007). "1". *Principles of Instrumental Analysis* (6th ed.). Cengage Learning. p. 9. ISBN 978-0-495-01201-6.`{{cite book}}`: CS1 maint: uses authors parameter (ลิงก์)
8. ↑  Banks, Lindsey. "Bone Conduction Headphones". *Everyday Hearing*. สืบค้นเมื่อ 2015-07-11.
9. ↑  Arthur, Charles (2013-07-02). "Google Glass - hands-on review". *The Guardian*. สืบค้นเมื่อ 2013-07-03.
10. ↑  Catherine McMahon; Phillip Nakad (12 July 2013). "Bone conduction: the new front in guerilla advertising". *The Conversation Australia*. สืบค้นเมื่อ 15 July 2013.
11. ↑  Leo Kelion (3 July 2013). "Talking train window adverts tested by Sky Deutschland". *BBC News*. สืบค้นเมื่อ 15 July 2013.
12. ↑  Racing, Ben Ainslie. "The challenge of onboard communication - Land Rover Ben Ainslie Racing". *land-rover-bar.americascup.com* (ภาษาอังกฤษ). คลังข้อมูลเก่าเก็บจากแหล่งเดิมเมื่อ 2017-09-05. สืบค้นเมื่อ 2018-01-12.
13. ↑  "Our bone conduction technology is set to raise the bar in Bermuda | BAE Systems | International". *BAE Systems | International* (ภาษาอังกฤษ). สืบค้นเมื่อ 2018-01-12.
14. ↑